สวัสดีค่ะ มีตกขาวสีน้ำตาลมา2วันค่ะ แต่วันที่3ไม่มีตกขาวค่ะ มีอาการคันนิดหน่อย เป็นประจำเดือนประมาณวันที่15เดือนที่แล้วค่ะแล้วไม่ค่อยเปลี่ยนผ้าอนามัยด้วยค่ะ ควรทำยังไงคะ
สวัสดีค่ะ ตกขาวสีน้ำตาลที่ออกมา อาจเกิดจาก- มีการอักเสบติดเชื้อในช่องคลอด- มีมดลูกอักเสบ- เป็นเลือดออกช่วงไข่ตก และปนออกมากับตกขาว- เป็นตกขาวที่มีเลือดปน จากผลข้างเคียงของการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก และมะเร็งปากมดลูก เป็นต้นแนะนำควรสังเกตอาการไปก่อน หากไม่มีตกขาวสีน้ำตาลหรือเลือดออกมาอีก ก็ไม่น่าผิดปกติอะไร อาจเป็นเลือดออกในช่วงไข่ตกก็ได้ แต่หากต่อมากลับมีตกขาวสีน้ำตาลออกมาอีก หรือมีเลือดออกผิดปกติออกมาเรื่อยๆ หรือมีปวดท้องน้อยร่วม ก็ควรไปพบแพทย์เพื่อตรวจหาสาเหตุ นอกจากนี้ ก็ควรตรวจหาการตั้งครรภ์ดูด้วยค่ะ